En middelsstor (vingespenn 12-16 millimeter), brunlig vikler. Som vanlig i slekten er den ganske variabel i fargen. Det beste ytre kjennetegnet på arten er at den vanligvis har en firkantet, lysgrå flekk ved forvingens bakkant. Ellers er vingens grunnfarge mer eller mindre brun, gjerne med et litt mørkere nettmønster, i alle fall hos lyse individer. Bakvingen er lyst gråbrun.